PMIndiaData/PMIndiaSum huggingface dataset:
কোবিদ-১৯ মায়োক্ননবগী মায়কৈদা মকোক থোংবা কাংলুপ তরামাথোইনা হোৎনরিবশিং প্রধান মন্ত্রী ওফিসনা য়েংশিনখ্র

কোবিদ-19 শন্দোরকপনা মরম ওইদুনা হেনগৎলক্লিবা শিংনবশিং অসিবু মায়োক্ননবা ওফিসরশিংগী মকোক থোংবা কাংলুপশিংগী মীফম অমা ঙসি প্রধান মন্ত্রীগী প্রিন্সিপল সেক্রেতরীনা ময়াই তাংবল লৌদুনা পাংথোকখ্রে। মসি লাইচৎ অসিগী ইম্পেক্ত থেংননবা হৌজিক হোৎনরিবশিংদা য়েংশিন্নবা প্রধান মন্ত্রী ওফিসনা তোঙান তোঙানবা থাকশিংদা পাংথোক্লিবা রিভ্যুশিংগী পরিংদা খ্বাইদগী নৌবা মীফম্নি। প্রিন্সিপাল সেক্রেতরীনা মকোক থোংবা কাংলুপশিংনা মায়কৈ অসিদা হোৎনরিবশিং য়েংশিনখি। দরকার ওইবা পোৎলমশিং ফংহন্নবগীদমক সপ্লাই চেন অমসুং লোজিস্তিক্স মেনেজমেন্তকা মরী লৈনবা ইসুশিং, শরুক য়ারিবা স্তেকহোল্দরশিংগী কাননবগীদমক হোৎনরিবশিং, সোসিয়েল দিস্তেন্সিং ঙাকনা চৎহন্দুনা লৌমীশিংবু মখোয়গী পোত্থোকশিং লোকপদা মতেং পাংনবগীদমক লৌখৎলিবা খোংথাংশিং, মখাতাবা থাজবা থম্বা উপায় তৌবা অমদি গৃহ মন্ত্রালয়গী গাইদলাইনগী পর্কোলেসন গ্রাউন্দগী থাক্তা ফংহনবা মথৌ তাবগা মরী লৈনবা হিরমশিংদা খন্ন-নৈনখি। রাজ্যশিংগী চিফ সেক্রেতরী পুম্নমক্কী মফমদা মাইগ্রেন্তশিং অমসুং ময়ুম লৈজদবশিং অসিনচিংবা শোক-পনবা য়াবা কাংলুপশিংগীদমক লৈফম শিল লাংনবা পাউতাক পীখ্রে হায়না খংহনখি। মসিদসু নত্তনা সেন্তরনা মসিগা মরী লৈননা রাজ্যশিংগা তোয়না পাউ ফাওনরি অমদি জিলাগী থাক্তা য়েংশিল্লি। পি.পি.ই. পুথোকপগী চাং হেঙ্গৎহল্লে অমদি হেল্থকেয়র পর্সোনেলশিংগীদমক কেপাসিতী বিলদিং শোইদনা ফংহল্লে। এন.জি.ও.শিং অমসুং সিভিল সোসাইতী গ্রুপশিংসু মোবিলাইজ তৌরি। প্রিন্সিপাল সেক্রেতরীনা ওবরলেপতগী নান্থোক্নবা অমদি রিসোর্সশিংগী য়ুতিলাইজেসন ঙমহন্নবা জিলাগী থাক্তা এন.জি.ও.শিংগা লোয়ননা কোওর্দিনেৎ তৌনবা ৱাফম থমখি। পি.এম. গরিব কল্যান য়োজনাগী মখাদা ইকোনোমিক রিলিফ পেকেজকী থোংদা য়াইফ থৌরাংগী উপায়শিংগী মায়কৈদা হৌজিক ফাওবগী প্রোগ্রেসসু য়েংশিনখি। মীফম অসিদা প্রধান মন্ত্রী ওফিসকী মকোকথোংবা ওফিসিয়েলশিং অমসুং ভারত সরকারগী মখাদা লৈবা অতোপ্পা মন্ত্রালয়শিংনা শরুক য়াখি।
প্রধান মন্ত্রীনা পুনেগী ফেক্তরী অমদা মৈ চাকপনা মরম ওইদুনা লৈখিদ্রবশিংগী মফমদা অৱাবা ফোংদোকখ্রে; এক্স-গ্রেসিয়া লাউথোকখ্রে

প্রধান মন্ত্রী শ্রী নরেন্দ্র মোদীনা পুনে, মহারাস্ত্রগী ফেক্তরী অমদা মৈ চাকপনা মরম ওইদুনা লৈখিদ্রবশিংগী মফমদা অৱাবা ফোংদোকখ্রে। প্রধান মন্ত্রীনা এক্স-গ্রেসিয়াসু লাউথোকখ্রে। প্রধান মন্ত্রীনা হায়খি, “পুনে, মহারাস্ত্রগী ফেক্তরী অমদা মৈ চাকপনা মরম ওইদুনা লৈখিদ্রবশিংগী মফমদা অৱাবা ফোংদোকচরি। লৈখিদ্রবশিংগী ইমুং মনুংগী অৱাবদা শরুক য়াজরি।” মহারাস্ত্রগী পুনেদা ইন্দস্ত্রিয়েল য়ুনিৎ অমা মৈ চাকপদগী পুন্সি মাংখ্রবা মীওইশিং অদুগী খ্বাইদগী নক্নবা মরী-মতা খুদিমক্তা পি.এম.এন.আর.এফ.তগী লুপা লাখ ২-২ এক্স-গ্রেসিয়র ওইনা পীরগনি হায়না প্রধান মন্ত্রীনা লাওথোকখ্রে৷ অশোক-অপন নংলিবা মীওইশিংদনা লুপা ৫০,০০০গী শেনফম পীরগনি৷"
তুরিজমগী লমদা ভারত অমসুং উজবেকিস্থাগী মরক্তা মতেং পীননবা এমওয়ু মন্ত্রীমন্দলনা অয়াবা পীরে

তুরিজমগী লমদা ভারত অমসুং উজবেকিস্থাগী মরক্তা মতেং পীনবা হেনগৎহন্নবা এমওয়ু প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা অয়াবা পীরে। এম ও য়ু অদু ২০১৮গী ওক্তোবর ১দা উজবেকিস্থানগী ভি আই পিশিংগী ভারত্তা লাকপা খোঙচৎ মনুংদা খুৎয়েক পীনগনি। কান্নবশিং: তুরিজমগী লমদা এম ও য়ু খুৎয়েক পীনবা অসিনা লৈবাক অনিগী মরক্তা তুরিজম সেক্তরদা মতেং পীনবা হেনগৎহনগনি। মসিনা লৈবাক অসিদা উজবেকিস্থানগী লমকোয়বশিং লাকপা মশিং হেনগৎহনগনি। মসিনা শেন-থুমগী ফিবম ফগৎহনগনি অমসুং থবক ফংবা হেনগৎকনি। এম ও য়ু অসিনা লৈবাক অনিমক কান্নগদবা মতম শাংনা চৎনগদবা তুরিজমগী মতেং পীনবগী ফিবমশিং শেমগৎকনি। মসিগী মথক্তা, এম ও য়ু অসিনা মসিগী পান্দমশিং অদু ফংবা ঙম্নবা খ্বাইগী ফবা থবকশিং পাংথোক্নবা পাম্বৈশিং থিদোকপদা মতেং পাংগনি।
মন্ত্রী-মন্দলনা ভারতকী ন্যু এন্দ রিন্যুএবল ইনর্জী মন্ত্রালয় (এম.এন.আর.ই.) অমসুং ইন্তর্নেস্নেল রিন্যুএবল ইনর্জী এজেন্সী (আই.আর.ই.এন.এ.)গী মরক্তা পীনখিবা স্ত্রেতেজিক পার্তনরশিপ এগ্রীমেন্ত অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলগী মীফমদা ভারত সরকারগী ন্যু এন্দ রিন্যুএবল ইনর্জী মন্ত্রালয় (এম.এন.আর.ই.) অমসুং ইন্তর্নেস্নেল রিন্যুএবল ইনর্জী এজেন্সী (আই.আর.ই.এন.এ.)গী মরক্তা পীনখিবা স্ত্রেতেজিক পার্তনরশিপ এগ্রীমেন্তগী মতাংদা পাউদমখি। য়ান্ন-ৱারোল অসি জনুৱারী ২০২২দা খুৎয়েক পীনখিবনি। য়ান্ন-ৱারোল অসিগী পান্দমদি ভারতকী রিন্যুএবল ইনর্জীদা য়ুম্ফম ওইবা গ্রীন ইনর্জী ত্রাঞ্জিসনশিংগী লমদা মীৎয়েং চংহনবা, লুচিংহনবা অমসুং লৌশিং লৈহনবনি। য়ান্ন-ৱারোল অসিনা ভারতকী ইনর্জী ত্রাঞ্জিসনগী খোঙথাংশিংদা অমসুং অইং-অশাগী খলদা কাইথরক্লিবা অসি লাকশিনবদা মালেমগীসু মতেং পাংলগনি। স্ত্রেতেজিক পার্তনরশিপ এগ্রীমেন্তদা য়াওরিবা তেংবাং পীনবগী লমশিং অসিনা ভারতনা ২০৩০ ফাওবদা নন-ফোসিল ফ্যুএল ইলেক্ত্রিসিতী কেপাসিতীগী জি.দবল্যু, ৫০০ ইনস্তোল তৌনবা থম্লিবা অচৌবা পান্দম অসি ফংবা ঙমহনগনি। মসিনা আত্মনির্ভর ভারত ওইহনবদসু শাহৌ পীরগনি। য়ান্ন-ৱারোল অসিগী মরু ওইবা ৱাফমশিংদা মখাদা পীরিবা লমশিং অসিদা তেংবাং পীনবা হেনগৎহনবা য়াওরি: রিন্যুএবল ইনর্জী অমসুং ক্লীন ইনর্জী তেক্নোলোজীশিং হেনগৎহনবদা ভারত্তগী লৌশিং শিয়র তৌবা হেনগৎহনবা লোং তর্ম ইনর্জী প্লান্নিংদা ভারতকী খোঙথাংশিং শৌগৎপা ভারত্তা ইনোবেসন ক্লাইমেৎ মপাঙ্গল কনখৎহন্নবা চুংশিন্নবা গ্রীন হাইদ্রোজেনগী দিবেলপমেন্ত অমসুং দিপ্লোইমেন্ত হেনগৎহনবগী খুত্থাংদা শেল চংদনা দিকার্বোনাইজেসন তৌনবা মাইকৈদা চংশিনবা। অসুম্না, স্ত্রেতেজিক পার্তনরশিপ এগ্রীমেন্ত অসিনা ভারতকী ইনর্জী ত্রাঞ্জিসনগী খোঙথাংশিংদা মতেং পাংগনি অমসুং অইং-অশাগী খল কাইথরক্লিবা অসি থিংনবা মালেমগী মতেংসু পাংগনি।
প্রধানমন্ত্রীনা ঝারখন্দগী প্রজাশিংদা মখোয়গী স্তেদহুদ নুমীৎতা য়াইফ পাওজেল পিখ্রে

প্রধানমন্ত্রী শ্রী নরেন্দ্র মোদীনা ঝারখন্দগী প্রজাশিংদা মখোয়গী স্তেদহুদ নুমীৎতা য়াইফ পাওজেল পিখ্রে । প্রধানমন্ত্রীনা হায়খি,“ঝারখন্দ লিংখৎখিবগী নুমীৎ অসিদা রাজ্যগী মীয়ামদা য়াইফ পাওজেল পিজরি । মখোয়গী স্তেদহুদ নুমীৎতা ঝারখন্দগী প্রজাদা য়াইফ পাওজেল পিজরি । ঐহাক্না নিংজরি মদুদি ঝারখন্দনা মখা তানা অনৌবা অৱাংবা থাক্কী প্রোগ্রেস অমসুং প্রোসপেরিতী লৈবা ওইরসনু ।”
প্রধান মন্ত্রীনা শ্রী জগদীপ ধনখরবু ভারতকী উপ-রাস্ত্রপতি ওইনা ৱাশক লৌবদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী জগদীপ ধনখরবু ভারতকী উপ-রাস্ত্রপতি ওইনা ৱাশক লৌবদা থাগৎপা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “শ্রী জগদীপ ধনখরজীগী ৱাশক লৌবগী থৌরমদা শরুক য়াখি। ঐহাক্না মহাকপু ভারতকী উপ-রাস্ত্রপতি ওইবগীদমক্তা থাগৎপা ফোংদোকখি অমসুং মশক থোকপা থবক্কী মতম অমা পায়বা ওইসনু হায়বা য়াইফ পাউজেলসু পীখি। @jdhankhar1 @VPSecretariat"
প্রধান মন্ত্রীনা নেস্নেল পুলিস মেমোরিয়েল মীয়ামদা কৎথোকখ্রে: সুভাস চন্দ্র বোসকী মিংদা মনা অমা লাওথোকখ্রে

ঙসি পুলিস কম্মেমোরেসন নুমিৎতা, প্রধান মন্ত্রী নরেন্দ্র মোদীনা লৈবাক মীয়ামদা নেস্নেল পুলিস মেমোরিয়েল কৎথোকখ্রে। অমাং–অতা থোরকপা মতমদা শরুক য়াবা পেরামিলিতরী অমসুং পুলিসকী মীওইশিং ইকাইখুম্নবা উৎনবা নেতাজী সুভাস চন্দ্র বোসকী মিংদা মনা অমা প্রধান মন্ত্রীনা লাউথোকখ্রে। মনা অদু চহি খুদিংগী ওইনা, অমাং–অতা থোরকপা মতমদা মীওইবগী থৱায় কন্নবা থৌনা ফনা থবক তৌবশিংদা পীগনি। নেস্নেল পুলিস মেমোরিয়েল অদুদা প্রধান মন্ত্রীনা লৈ কৎতুনা লৈখিদ্রবা অথৌবশিংগী মফমদা ইকাইখুম্নবা উৎখি। অশাবা ইফুৎকী থৌদোক্তা হিংহৌরবা মীওই অহুমদা মহাক্না ইকাই খুম্নবা উৎখি। মহাক্না নেস্নেল পুলিস মেমোরিয়েলগী ম্যুজম হাংদোকখি অমসুং ভিজিতরগী লাইরিক্তা খুৎয়েক পীখি। থৌরম অদুদা প্রধান মন্ত্রীনা লৈবাক্কীদমক থৱায় কৎখ্রবা পুলিসকী মীওইশিংদা ইকাইখুম্নবা উৎখি। লাদাক্কী অশাবা ইফুৎ থৌনা ফনা মায়োক্নখিবা থৌনা ফরবা পুলিসকী মীওইশিং মহাক্না নীংশিংখি অমসুং মখোয়গী ইমুং অমসুং লৈহৌরিবা মীওইশিংদা ইকাইখুম্নবা উৎখি। নেস্নেল পুলিস মেমোরিয়েল কৎথোকপদা হরাওবা ফোংদোক্লদুনা প্রধান মন্ত্রীনা হায়খি, মেমোরিয়েল অসিনা পুলিসকী তৌবা ঙম্বা, থৌনা অমসুং থবক অদু উৎলি। নেস্নেল পুলিস মেমোরিয়েল অসিদা লোয়নরিবা খুদিংমক অসিনা মীয়ামদা পুলিস অমসুং পেরামিলিতরী ফোর্সকী মরমদা খঙহনগনি। লৈবাক অসিনা ইংতপ্পা, ঙাকশেন অমসুং নুংঙাইবা ফংলিবা অসি পুলিস, পেরামিলিতরী অমসুং আর্মদ ফোর্সশিংনা কৎথোকপগা লোয়ননা থবক তৌবদগীনি। নেস্নেল দিজাস্তর রেন্সপোন্স ফোর্সেস অমসুং স্তেৎ দিজাস্তর রেন্সপোন্স ফোর্সেসনা পাংথোকলিবা থবকশিং প্রধান মন্ত্রীনা শিংথাখি। নেস্নেল পুলিস মেমোরিয়েলগী মতাংদা প্রধান মন্ত্রীনা হায়খি, মেমোরিয়েল অসি এন দি এ সরকারনা পুক্নীং চংনা পাইখৎপদগী মতম চানা লোইশিনবা ঙম্বনি। লৈবাক শেমগৎপদা অচৌবা মরুওইবা থৌদাং লৌরিবা মীওইশিং মতিক চানা ইকাইখুম্নবা উৎপা হায়বা সরকার অসিগী পান্দম অদু মেমোরিয়েল অসিদা উবা ফংলি। মহাক্না হায়খি, মখোয়গী মথৌ পাংথোকপদা পুলিসনা মতমগা চুনবা তেক্লোলোজী শীজিন্নগদবনি। পুলিস ফোর্স অসি মতমগা চুনবা মওংদা শেমগৎনবা মোদর্নাইজেসন ওফ পুলিস ফোর্স স্কিম পায়খৎলে। প্রধান মন্ত্রীনা হায়খি, পুলিস অমসুং মীয়ামগা অকনবা মরি থম্বদা পুলিস ফোর্সনা অচৌবা থৌদাং লৌরি। পুলিস ফোর্সনা পুলিস স্তেসনশিং মীয়াম্না নুংঙাইগদবা মওংদা থবক তৌগদবনি। নেস্নেল পুলিস মেমোরিয়েল অসিদা লৈরিবা স্কল্পচর অসিদা মথৌ তৌবদা লৈখিদ্রবশিংগী মমিং হক্তুনা থম্লি অমসুং ম্যুজম অদুদা থৱায় কৎখ্রবা পুলিসকী মীওইশিংগী নীংশিংবা য়াবা পোৎলমশিং থম্লি।
বরানাসীদা শাবা লোইদ্রিবা ফ্লাই ওভর অমা নীংখায়বদা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

বরানাসীদা শাবা লোইদ্রিবা ফ্লাই ওভর অমা নীংখায়বনা মরম ওইদুনা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “বরানাসীদা শাবা লোইদ্রিবা ফ্লাই ওভর অমা নীংখায়বনা মরম ওইদুনা লৈখিদ্রবশিংগীদমক থমোই শোক্না নুংঙাইতবা ফোংদোকচরি। অশোকপশিং অদু অথুবা মতমদা ফরকপা ওইরসনু হায়না ঐহাক্না থৌনীজরি। ওফিসিয়েলশিংগা ৱারি শান্নরে অমদি অশোক–অপন নংলবশিংগী মফমদা পীবা য়াবা তেংবাং পীনবা খঙহনখ্রে। বরানাসীদা শাবা লোইদ্রিবা ফ্লাই ওভর অমা নীংখায়বনা মরম ওইদুনা ওইরক্লিবা ফিভম অদুগা মরি লৈননা ঐহাক্না উত্তর প্রদেশকী মুখ্য মন্ত্রী যোগী অদিত্যনাথকা ৱারী শান্নরে। উত্তর প্রদেশ সরকারনা ফিভম অদু মীৎকুপ নাহুম শিংনা য়েংশিল্লি অমদি অৱাবা তারবশিং অদু মতেং পাংনবা থবক পায়খৎলি।”
প্রধান মন্ত্রীনা মহারাস্ত্রা লৈঙাক্তা মন্ত্রী ওইনা ৱাশক লৌখ্রবশিংগী মফমদা হরাও তয়াম্বা ফোংদোক্লক্লি

প্রধান মন্ত্রী, শ্রী নরেন্দ্র মোদীনা ঙসি মহারাস্ত্রা লৈঙাক্তা মন্ত্রী ওইনা ৱাশক লৌখ্রবশিংগী মফমদা হরাও তয়াম্বা ফোংদোক্লক্লি। ত্বীৎ অমদা প্রধান মন্ত্রীনা হায়খি; "ঙসি মহারাস্ত্রা লৈঙাক্তা মন্ত্রী ওইনা ৱাশক লৌখ্রবশিংগী মফমদা হরাও তয়াম্বা ফোংদোকচরি। কাংবু অসি লৈঙাক্লোন নীংথিনা খঙলবা অমসুং অফবা লৈঙাক অমা পুরকপা পামজবা মীওই কাংলুপ অমনি। রাজ্য অসিগী মীয়ামগী সেবা তৌবীবগীদমক মখোয়গী মফমদা য়াইফ-মঙ্গোল পীজরি।"
নবরোজগী তঞ্জানা লাকপদা প্রধান মন্ত্রীনা মহাক্কী ওইবা য়াইফ পাওজেল পীখ্রে

নবরোজগী তঞ্জানা লাকপদা প্রধান মন্ত্রী শ্রী নরেন্দ্র মোদীনা মহাক্কী ওইবা য়াইফ পাওজেল পীখ্রে। প্রধান মন্ত্রীনা হায়খি, “পার্সি কমুনিতীদা নবরোজগী য়াইফ পাওজেল পীজরি! লাক্কদৌরিবা চহি অসিনা নুঙাই য়াইফবা অমসুং অমত্তা ওইবগী স্পিরিৎ অদু পুরকপা ওইরশনু। মীপুম খুদিংমক্কী মংলান অদু মংফাওনবা ওইরসনু হায়না ঐহাক্না থৌনিজরি।”
অজমর শরিফ দরগহদা কৎনবা প্রধান মন্ত্রীনা চাদর অমা শীন্নখ্রে

খ্বাজা মোইনুদ্দিন চিস্তিগী ৮০৯শুবা উর্স লাকপদা অজমর শরিফ দরগহদা কৎনবা চাদর অমা প্রধান মন্ত্রী শ্রী নরেন্দ্র মোদীনা খুৎশীন্নখ্রে। প্রধান মন্ত্রীনা হায়খি, “খ্বাজা মোইনুদ্দিন চিস্তিগী ৮০৯শুবা উর্স লাকপদা অজমর শরিফ দরগহদা কৎনবা চাদর অমা শীন্নরে”।
প্রধান মন্ত্রীনা পি.ভি চালাপতি রাও লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা অহল ওইরবা বি.জে.পি লুচিংবা শ্রী পি.ভি চালাপতি রাও লৈখিদবদা অৱাবা ফোঙদোকখ্রে। ত্বিৎ অমদা, শ্রী মোদীনা হায়খি: “ মহাক্না পাংথোক্লম্বা অফবা থবকশিং অমসুং মমা লৈবাক নুংশিবা অদুগীদমক শ্রী পি.ভি চালাপতি রাও গারু নিংশিংদুনা লৈহৌরগনি। মশিং থিঙমদ্রবা বি.জে.পি থৌমীশিংগীদমক মহাক থৌনাগী লেংদ্রবা হৌরকফম অমা ওইহৌরগনি। মহাক লৈখিদবদা অৱাবা ফাওহল্লে। মহাক্কী ইমুং–মনুং অমসুং মহাকপু নুংশিজবশিংগী অৱাবদা শরুক য়াজরি। ঔম শান্তি”।
প্রধান মন্ত্রী শ্রী নরেন্দ্র মোদী অমসুং য়ুনাইতেদ কিংদমগী প্রধান মন্ত্রী দি রাইৎ ওনরেবল বোরিস জোন্সন এম.পি.গা লোয়ননা ফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি য়ুনাইতেদ কিংদমগী প্রধান মন্ত্রী দি রাইৎ ওনরেবল বোরিস জোন্সন এম.পি.গা লোয়ননা ফোন্দা ৱারী শাখ্রে লুচিংবা অনিনা য়ুক্রেন্দা ওইরিবা ফীভম অসিগী মতাংদা কুপ্না খন্নখি। প্রধান মন্ত্রী মোদীনা ভারতনা লেপ্পা লৈতনা লান অসি লেপ্নবা অমসুং দাইলোগ অমসুং দিপ্লোমেসীগী লম্বেলদা অমুক হন্না হল্লক্নবা আপীল তৌরি হায়না নৌহৌনা ফোঙদোকখি। ভারতনা ইন্তর্নেস্নেল লো অমসুং তেরিতোরিএল ইন্তিগ্রিতী অমসুং লৈবাক পুম্নমক্কী সোভরেন্তী অসিনা কনতেম্পোররী ৱর্ল্দ ওর্দর অসিগী য়ুম্ফম ওই হায়না থাজবা অদুগী মতাংদা মহাক্না ফোঙদোকখি। লুচিংবা অনিনা বাইলেতরেল ইন্তরেস্তশিংগী হীরমশিং খন্নখি অমসুং ত্রেদ, তেক্নোলোজী, ইনভেস্তমেন্তশিং, দিফেন্স অমসুং সেক্যুরিতী, অমসুং পিপল-তু-পিপল রিলেসনশিং য়াওনা তোঙান-তোঙানবা লমশিংদা মখা তানা কোওপরেসন পীনবা হেনগৎহন্নবা পোতেন্সিএল অসিগী মতাংদা য়ান্নখি। প্রধান মন্ত্রী মোদীনা বাইলেতরেল ফ্রী ত্রেদ এগ্রীমেন্তদা হৌজিক চত্থরিবা নেগোসিএসনশিং অসিনা অফবা মাইকৈদা চংশিল্লকপা অসিদা অপেনবা ফোঙদোকখি। মহাক্না মমাং চহিদা লুচিংবা অনিমক্কী মরক্তা ভর্চ্যুএল সম্মিত্তা পাইখৎখিবা ‘ইন্দিয়া-য়ু.কে. রোদমেপ ২০৩০’ ইমপ্লিমেন্ত তৌবদা খোঙজেল য়াংশিল্লিবা অসিবু থাগৎপা ফোঙদোকখি। প্রধান মন্ত্রীনা নাকল অনিমক্কী খুদোংচাবা য়েংলগা অথুবদা পি.এম. জোন্সননা ভারত্তা লাকপদা তরাম্না ওক্নীংবগী মহাক্কী অপাম্বা ফোঙদোকখি।
অম্বেদকরগী মপোক কুমওন্না লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে।

প্রধান মন্ত্রীনা হায়খি, “অম্বেদকরগী মপোক কুমওন্না লাকপদা নুংঙাইবা ফোংদোকচরি। পুজা তৌনীংঙাইগী মশক ওইরবা বাবাসাহেবনা খুন্নাইগী খ্বাইদগী লাইররবা অমসুং তোল্ল-তারবা মীওই লাখ কয়াদা হিংননবা আশা পীনবীখি। ঐখোয়গী সংবিধান লিংখৎনবা হোৎনবীখিবা অদুগীদমক মফমদা ঐখোয়না লমন তোনশিঞ্জরে। লৈবাক অসিগী মীয়াম পুম্নমক্কী মফমদা অম্বেদকরগী মপোক কুমওনগীদমক য়াইফ-পাউজেল পীজরি। জয় ভীম!”
বরানসীদা প্রধান মন্ত্রী: মীয়ামদা মল্তি-মোদাল তর্মিনেল কৎথোকখ্রে; মরুওইবা লম্বীগী প্রোজেক্তশিং হৌদোকখ্রে

ঙসি প্রধান মন্ত্রী নরেন্দ্র মোদী বরানসীদা চৎখ্রে। মহাক্না লুপা ক্রোর ২৪০০ হেনবগী প্রোজেক্তশিং কৎথোকখি অমসুং উরেপ–উয়ুং তমখি। মহাক্না গঙ্গা তুরেলদা শাবা মল্তি–মোদেল তর্মিনেল মীয়ামদা কৎথোকখি অমসুং অহানবা কন্তেনর কার্গো ওকখি। মহাক্না বরানসী রিং রোদ ফেজ–১ অমসুং এন ঐচ–৫৬গী বাবাতপুর–বরানসী সেক্সন লেন মরি ওনবগী থবক হৌদোকখি। মহাক্না বরানসীদা চাউখৎ–থৌরাংগী প্রোজেক্ত কয়া হৌদোকখি অমসুং উরেপ–উয়ুং তমখি। থৌরম অদুদা মীয়ামদা ৱা ঙাংবদা প্রধান মন্ত্রীনা হায়খি, নুমিৎ অসি কাসিগী, পুরবাঞ্চল অমসুং নোংপোক ভারত অমসুং ভারত পুম্বগী ওইনা পুৱারী ওইরবা নুমিৎ অমনি। ঙসি হৌদোক্লিবা চাউখৎ–থৌরাংগী থবকশিং অসি ঙসিদগী চহি কয়াগী মমাংদা পায়খৎলগদবা থবক ঙাক্তনি। বরানসীগা লোয়ননা লৈবাক পুম্বা অসিনা হৌজিক অনৌবা ইনফ্রাস্ত্রকচরনা চৎথোক–চৎশিনগী থবক্তা কয়া য়াম্না অওনবা পুরক্লবগে হায়বা উবা ফংলে। বরানসীদা অহানবা ইনলেন্দ কন্তেনর ভেসেল থুংলবগী ৱাফম পল্লদুনা প্রধান মন্ত্রীনা হায়খি, হৌজিক ঈশিং লম্বীদা নোংপোক উত্তর প্রদেশকা বে ওফ বেঙ্গলগা শম্নরে। লম্বীশিং, নমামি গঙ্গা প্রোজেক্ত য়াওনা ঙসি হৌদোকখিবা অমসুং উরেপ–উয়ুং তমখিবা তোঙান–তোঙানবা প্রোজেক্তশিংগী মতাংদা মহাক্না পনখি। প্রধান মন্ত্রীনা হায়খি, কংফাল মনুংগী ঈশিং লম্বীনা মতম, শেন, লম্বী চিনবা, থাওগী খরচ অমসুং গারীগী পোলুসন হন্থহনগনি। চৎথোক–চৎশিনদা খুদোংচাহনবদা নত্তনা বাবাতপুর এয়রপোর্তগা বরানসীগা শম্নবা লম্বী অসি লমকোয়বশিংগী পুক্নিং চিংশিনফম মফম অমা ওইরগনি। প্রধান মন্ত্রীনা হায়খি, হৌখিবা চহি মরি অসিদা মতমগা চুনবা মচাক–মথুম কয়া য়াম্না য়াংনা শেমগৎলি। মনুং হুনজিনবা মফমশিংদা এয়রপোর্তশিং, অৱাং–নোংপোক্কী রেল লম্বী, খুঙ্গংগী লম্বী অমসুং হায়ৱেজশিং অসি কেন্দ্র সরকারবু মশক তাক্নবগী শরুক অমা ওইরে। প্রধান মন্ত্রীনা হায়খি, হৌজিক ফাউবদা নামামি গঙ্গেগী মখাদা লুপা ক্রোর ২৩,০০০গী প্রোজেক্তশিং অয়াবা পীরে। গঙ্গা তুরেলগী মপানদা খুন্দারিবা খুঙ্গং খুদিংমক হৌজিক লমহাংদা খোঙ হামদ্রে। হায়রিবা প্রোজেক্তশিং অসি গঙ্গা তুরেল শেংদোক্নবা কেন্দ্র সরকারনা থাজবা পীখিবা অদুগী শরুক অমনি।
প্রধান মন্ত্রীনা ইমা কাত্যায়নিগী মফমদা থৌজাল নীখ্রে

প্রধান মন্ত্রী শ্রী নরেন্দ্র মোদীনা নবরাত্রী মনুংদা ইমা কাত্যায়নিগী মফমদা মহাক্কী ভক্ত পুম্নমক্কীদমক থৌজাল নীখ্রে। শ্রী মোদীনা পুম্নমক্কী ৱিলপৱান অমসুং সেল্ফ কনফিদেন্সকী থৌজালসু নীখি। মহাক্না লাইরেম্বীগী মফমদসু খুরুমজখি। ত্বীৎ অমদা প্রধান মন্ত্রীনা হায়খি; "चन्द्रहासोज्ज्वलकरा शार्दूलवरवाहना। कात्यायनी च शुभदा देवी दानवघातिनी॥ ইমা দুর্গাগী কাত্যায়নিগী শক্লোন অসি থোইদোক হেন্দোক্না অঙকপা অমসুং সুপরনেচরেলনি। ঙসি মহাক্কী থৌজালদগী মীপুম খুদিংমক অনৌবা ৱিলপৱান অমসুং সেল্ফ কনফিদেন্সকী থৌজাল ফংবা ওইরসনু।
প্রধান মন্ত্রীনা কন্সতিত্বেন্ত এসেমব্লীনা পুৱারী ওইনা অহানবা মীফম ফমখিবগী চহি ৭৫শুবা পালন তৌবা ওইনা এসেমব্লী অসিগী শক্নাইরবা মীওইশিংগী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা কন্সতিত্বেন্ত এসেমব্লীনা পুৱারী ওইনা অহানবা মীফম ফমখিবগী চহি ৭৫শুবা পালন তৌবা ওইনা এসেমব্লী অসিগী শক্নাইরবা মীওইশিংগী মফমদা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “ঙসি, চহি ৭৫গী মমাংদা ঐখোয়গী কন্তিত্বেন্ত এসেমব্লীনা অহানবা ওইনা উন্নখি। ভারতকী তোঙানবা মফম, ফিভম অমসুং ৱাখল্লোন চেনবা শক্নাইরবা মীওই কয়ানা ভারতকী মীয়ামদা মগুন লৈবা সংবিধান অমা পীবগী পান্দমগা লোয়ননা অমত্তা ওইনা পুনখি। শক্নাইরবা মীওইশিং অসিগী মফমদা ইকায় খুম্নবা উৎচরি। কন্সতিত্বেন্ত এসেমব্লী অসিগী অহানবা মীফমদা এসেমব্লী অসিগী খ্বাইদগী অহল ওইবা মেম্বর ওইখীবা দাঃ সচিদানন্দা সিনহানা ময়ায় তাংবল লৌখি। অচার্য়া কৃপালানীনা মহাকপু শক্তাক্তুনা মীফম অসিবু লুচিংহনখি। ঙসি, ঐখোয়গী কন্তিত্বেন্ত এসেমব্লীনা পুৱারী ওইনা ফমখিবগী চহি ৭৫ শুবা অসিদা ঐহাক্না ঐহাক্কী মরুপশিংনা অসিগুম্বা য়াইফরবা মীফম অসিদা ইনখিবা কাংলোনশিং অমসুং মীফম অসিগী শরুক ওইখিবা শক্নাইরবা মীওইশিংগী মরমদা হেন্না খঙহন্নীংই। অসিগুম্বা থবক-থৌরম পাংথোকপনা লৌশিং হেনগৎপা থৌওং অমা শোইদনা ওইগনি”।
শ্রী অমর্নাথ শুরুং মনাক্তা খঙহৌদবা নোংলৈ নুংশিৎকা লোয়ননা অকনবা নোং তাবদা পুন্সি মাঙবদা প্রধান মন্ত্রীনা নুংঙাইতবা ফোংদোকখ্রে

শ্রী অমর্নাথ শুরুং মনাক্তা খঙহৌদবা নোংলৈ নুংশিৎকা লোয়ননা অকনবা নোং তাবদা পুন্সি মাঙবদা প্রধান মন্ত্রী, শ্রী নরেন্দ্র মোদীনা নুংঙাইতবা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “শ্রী অমর্নাথ শুরুং মনাক্তা খঙহৌদবা নোংলৈ নুংশিৎকা লোয়ননা অকনবা নোং তাবদা পুন্সি মাঙবনা থৱাই ৱাহল্লে। হৌজিক ওইরিবা ফিভম খঙনবগীদমক্তা @manojsinha_ Jiগা ৱারী শারে। তেংবাংবা অমসুং মী কনবগী থবক হৌজিক চত্থরি। অৱাবা তারবা মীওইশিংদা পাংবা য়াবা মতেং পুম্নমক পাংলি”।
প্রধান মন্ত্রীনা তেলিফোন্দা নুংঙাইবা ফোংদোকপগী পাওজেলশিং ফংলি

প্রধান মন্ত্রী শ্রী নরেন্দ্র মোদীনা ঙসি পাকিস্তানগী প্রধান মন্ত্রী শ্রী ইমরান খান, মালদীবকী হান্নগী রাস্ত্রপতী শ্রী মোহম্মদ নশিদ অমসুং নেপালগী হান্নগী প্রধান মন্ত্রী মাধব নেপালগী মফমদগী তেলিফোনগী থোংদা হন্দক্তা পাংথোকখিবা মীখলদা মায় পাক্লকপদা নুংঙাইবা ফোংদোকপগী পাওজেলশিং ফংখি। প্রধান মন্ত্রীনা পকিস্তানগী প্রধান মন্ত্রীবু তেলিফোন তৌরকপগী অমদি নুংঙাইবা ফোংদোরকপগীদমক থাগৎপা ফোংদোকখি। মহাক্কী সরকারগী য়ুমলোন্নবগী অহানবা পোলিসীগী পরিংদা মহাক্কী অনৌবা খোংথাংশিং নৌহৌনা নীংশিংলদুনা প্রধান মন্ত্রী মোদীনা পকিস্তানগী প্রধান মন্ত্রীবু অমত্তা ওইনা চৎমিন্নদুনা লাইরবা মুথৎনবা মমাংদা পুখৎখিবা মহাক্কী ৱাফম অদু থমখি। ঐখোয়গী লমদম অসিদা শান্তি, খোংজেল অমসুং চাউখৎপা পুরক্নবগীদমক তেংবাং পীনবা হেঙ্গৎহন্দুনা হিংশা অমসুং তেরোরিজম লৈতবা এনভাইরনমেন্ত অমা শেমগৎনবা মহাক্না অকনবা ৱাফম থমখি। হান্নগী রাস্ত্রপতি শ্রী নশিদনা প্রধান মন্ত্রীবু মহাক্কী পুৱারী ওইনা মায় পাক্লকপদা নুংঙাইবা ফোংদোকখি অমদি হৌখিবা মতম খরা অসিদা ভারত অমসুং মালদীবকী মরক্তা লৈনরিবা মরী হেন্না চেৎশিল্লে হায়না ফোংদোকখি। লমদম অসিদা এক্সত্রিমীজকী থৌওং অমসুং রেদিকেলাইজেসনগী ফোর্স অসি থেংননবা অচেৎপা তেংবাং পীনবগী মরুওইবা অদুদা মহাক্না অকনবা ৱাফম থমখি। প্রধান মন্ত্রীনা মফমদা নুংঙাইবা ফোংদোরকপগীদমক থাগৎপা ফোংদোকখি অমদি লমদম অসিদা শান্তি, ঙাকশেল অমসুং চাউখৎ থৌরাংগীদমক লৈবাক অনিগী মরক্তা অচেৎপা, লৈবাক অনিগী কান্নগদবা অমদি হিরম খুদিংদা পুন্না থবক তৌমিন্নবা হেঙ্গৎনবা মহাক্কী ৱাফম অদু অমুক হন্না ফোংদোকখি। শ্রী মাধব নেপালনা প্রধান মন্ত্রীবু মহাক্কী পার্তী অমসুং এলাইন্সপু লুচিংদুনা পুৱারী ওইনা চাউনা মায় পাক্লপদা নুংঙাইবা ফোংদোকখি। ভারতনা মাংজীল থাবা মালেমগী শক্তি অমগুম শাফোংলকপনা রিজন পুম্বদা চাউখৎপা পুরক্লগনি হায়না মহাক্না থাজবা থমখি। শ্রী নেপালবু মহাক্কী নুংঙাইবা ফোংদোকপা অদুগীদমক থাগৎপা ফোংদোক্লদুনা প্রধান মন্ত্রীনা ভারত অমসুং নেপালগী মরক্তা পুৱারী ওইরবা মরূপ ওইবগী অচেৎপা মরী হেন্না চেৎশিলহনবগী অপাম্বা ফোংদোকখি।
কেন্দ্র লৈঙাক্না এম.পি. লৈঙাক্কা স্তেত অসিগী শরুক খরদা নোং কন্না চুবা অমদি ঈচাউনা শোকহল্লবশিংদা তেংবাংনবা থবক পায়খৎমিন্নরি: পি.এম.

কেন্দ্র লৈঙাক্না মধ্য প্রদেশ লৈঙাক্কা স্তেত অসিগী শরুক খরদা নোং কন্না চুবা অমসুং ঈচাউনা শোকহল্লবা মীওইশিংদা মতেং পাংননবা থবক পুন্না পায়খৎমিন্নরি হায়না প্রধান মন্ত্রী শ্রী নরেন্দ্র মোদীনা ফোঙদোকখ্রে‍। প্রধান মন্ত্রীনা মুখ্য মন্ত্রী শ্রী শিবরাজ সিংহ চৌহানগা ৱারী শানখ্রে অমদি ফীভমসু য়েংশিনখ্রে‍। ত্বীত অমদা প্রধান মন্ত্রীনা হায়খি; কেন্দ্র লৈঙাক্না মধ্য প্রদেশ লৈঙাক্কা স্তেত অসিদা নোং কন্না চুবা অমদি ঈচাউনা শোকহল্লবা মীওইশিংদা তেংবাংনবগীদমক পুন্না থবক পায়খৎমিন্নরি‍। ঐনা সি.এম. @ChouhanShivraj গা ৱারী শানরে অমদি ফীভমসু য়েংশিল্লে‍। ঐনা পুম্নমক্কী শাফনবগী অমদি তেক্ত-কায়দনা লৈনবগীদমক্তা থৌনিজরি‍।
গনেশ চতুর্থী লাকপদা প্রধান মন্ত্রীনা মীয়ামদা য়াইফ-পাউজেল পীখ্রে

গনেস চতুর্থীগী কুহ্মৈ লাকপদা প্রধান মন্ত্রী, শ্রী নরেন্দ্র মোদীনা মীয়ামদা য়াইফ-পাউজেল পীখ্রে৷ ত্বিত অমদা প্রধান মন্ত্রীনা হায়খি; "ময়াম পুম্নমক গনেশ চতুর্থীগী য়াইফ-পাউজেল পীজরি৷ মসিগী শেংলবা কুহ্মৈ অসিনা মীপুং খুদিংগী পুন্সিদা নুংঙাইবা,শান্তি, লাইবক ফবা অমসুং অনা অয়েক য়াওদবা ওইরসনু! গনপতি বাপ্পা মোরয়া"
মন্ত্রীমন্দলনা মেজর পোর্ত ওথোরিতিজ বিল ২০১৬ হোংদোকপদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পর্লিয়ামেন্তদা পন্দুনা লৈরকপা মেজর পোর্ত ওথোরিতিজ বিল ২০১৬তা ওফিসিএল এমেন্দমেন্তশিং পুন্সিনবদা অয়াবা পীখ্রে । এমেন্দমেন্তশিং অসি দিপার্তমেন্তকী মরি লৈনবা পর্লিয়ামেন্তরি স্তেন্দিং কমিতীগী হায়জরপা অদুদা য়ুমফম ওইরি । মখাদা পীরিবা অহোংবশিং অসি হাপচিল্লে: (i) পোর্ত্তা থবক তৌরিবশিংগী মরক্তগী পোর্ত ওথোরিতী বোর্দদা এপোইন্ত তৌগদবা লেবরশিংগী মীহুৎকী মশিং অমদগী অনিদা হেঙ্গৎহল্লে । (ii) এমপ্লোইশিংগী ইন্তরেস্ততা রিপ্রজেন্ত তৌরিবা মেম্বর অদুনা চহি অহুমগী ওইনা ওফিস পাইগনি অমসুং থংনবা তর্ম অনিদগী হেন্না ওফিস পায়বা য়ারোই অমসুং মহাক্কী বোর্দ মেম্বরশিপ অদু মহাক্না পোত্থাখিবগা লোয়ননা লোইখিগনি । (iii) পোর্ত ওথোরিতী বোর্দ অদুদা ইন্দিপেন্দেন্ত মেম্বরশিংগী মশিং য়ামদ্রবদা অনিদগী য়াম্লবদা মরী লৈগনি । (iv) মেজর পোর্ত ত্রস্ত এক্ত, ১৯৬৩গী মখাদা বোর্দ ওফ ত্রস্তীজদগী মখল অমত্তগী রিত্যর্মেন্ত বেনিফিত ফংলম্বা মীপুম খুদিংমক চপ মান্নবা কান্নবা অদু বোর্দতগী মখা তানা ফংখিগনি । (v) মেজর পোর্ত খুদিংমক্কী বোর্দশিংনা অকক্নবা মাস্তর প্লান শেমগৎনবা থবক পায়খৎকদবনি অমসুং অসিগুম্বা মাস্তর প্লান অসিদা কনাগুম্বা লোকেল নত্রগা রাজ্য সরকারগী রেগুলেসন্দগী মনিং তমগনি । (vi) পিপিপি প্রোজেক্তশিংগীদমক এক্ত চৎনরবা মতুং কৈথেলগী ফিভমগী মতুং ইন্না তারিফ ফিক্স তৌবদা অথিংবা লৈরোই । (vii) এক্ত অসিগী থৌরাংগী মখাদা বোর্দনা ফংলিবা শেনফম খুদিংমক ভারত সরকারগী ফাইনান্স মন্ত্রালয়গী গাইদলাইগী মতুং ইন্না হাদোক্লবা নেস্নেলাইজ বেঙ্ক নত্রগা সেদুল বেঙ্ককী অসিগুম্লবা জেনরেল একাউন্ত নত্রগা পোর্তশিংগী একাউন্তশিংদা হাপচিনগনি । (viii) এদজুদিকেতরি বোর্দকী প্রিসাইদিং ওফিসার অমসুং মেম্বরশিং অদু সেলেক্সন কমিতীগী রিকমেন্দেসনগী মতুং ইন্না কেন্দ্র সরকারনা হাপকনি । (ix) এদজুদিকেতরি বোর্দকী প্রিসাইদিং ওফিসার নত্রগা মেম্বর অমা হেক্তা লৌথোকপগী শক্তী অদু কেন্দ্র সরকারদা লৈগনি । (x) রিপিল অমসুং সেভিংগী মখাদা সেভিং ক্লোজ অমা থমগনি মদুনা মরম ওইরগা বোম্বে পোর্ত ত্রস্ত এক্ত, ১৮৭৯ অমসুং কলকত্তা পোর্ত ত্রস্ত এক্তা, ১৮৯০গী মখাদা মুম্বাই অমসুং কোলকতা পোর্তনা হৌজিক ফংলিবা কান্নবশিং মখা তানা ফংখিগনি ।
উপ রাস্ত্রপতি, প্রধান মন্ত্রী অমসুং লোক সভাগী স্পীকরনা পুন্না সন্সদ তি.ভি. হৌদোকখ্রে

উপ রাস্ত্রপতি অমসুং রাজ্য সভাগী চেয়রমেন, শ্রী ভেঙ্কায়া নাইদু, প্রধান মন্ত্রী, শ্রী নরেন্দ্র মোদী অমসুং লোক সভাগী স্পীকর শ্রী ওম বির্লানা ঙসি ইন্তর্নেস্নেল দে ওফ দেমোক্রেসী নুমিৎকা থৌরমদা সন্সদ তি.ভি. হৌদোক্কনি। থৌরম অসিদা ৱা ঙাংলদুনা প্রধান মন্ত্রীনা দাইলোগ অমসুং কম্ম্যুনিকেসনগী খুৎথাংদা মরুওইনা ২১শুবা চহিচা অসিনা লাকপদা মতম্না অওনবা পুরক্তুনা পার্লিয়ামেন্তদা অওনবা কয়া অমা লাকপা অসিদা থাগৎপা ফোংদোকখ্রে। প্রধান মন্ত্রীনা পাউদমখি মদুদি সন্সদ তি.ভি. অসিনা ভারতকী দেমোক্রেসীদা অনৌবা পন্দুপ অমা ওইদুনা, সন্সদ তি.ভি. অমা ওইনা লৈবাক অসিনা দাইলোগ অমসুং কম্ম্যুনিকেসনগী খুৎথাংদা লৈবাক অসিগী দেমোক্রেসী অমসুং মীয়ামগী মীহুৎশিংদা অনৌবা খোলাও অমা ওইরগনি। প্রধান মন্ত্রীনা দুর্দর্সনবু মসিনা লৈরকপা চহি ৬২ মপুং ফারকপদা হরাও তয়াম্বা ফোংদোকখ্রে। মহাক্না ইঞ্জিনিয়রগী নুমিৎতা ইঞ্জিনিয়রশিংদা হরাও-তয়াম্বা ফোংদোকখ্রে। ঙসি অসি ইন্তর্নেস্নেল দে ওফ দেমোক্রেসীনি হায়না পল্লদুনা প্রধান মন্ত্রীনা হায় মদুদি, দেমোক্রেসী হায়বা মতম অদু লাকপদা, ভারতনা দেমোক্রেসীগী মমানি হায়বা অসিদগী হেন্না থৌদাং লৌরি। দেমোক্রেসী ভারতকী ওইনা সিস্তেম অমা নত্তে মসি ৱাখল্লোল অমনি। দেমোক্রেসী অসি ভারত্তদি শুপ্নতগী কন্সতিত্যুসনেল ওইবা মওং অদু খক্তা নত্তে, মসি ইথিল অমনি। অমনি। দেমোক্রেসী অসি ভারত্তদি ইচেলগী অপুনবা অদু খক্তা নত্তে, মসি পুন্সিগী ইথিল অমনি। প্রধান মন্ত্রীনা চহি ৭৫শুরবা নিং-খা তম্বগী তাঙ্কক অসিদা মমাংদা লৈখিবা মিংচৎ লৈনা তৌখিবশিং অমসুং ঐখোয়গী মাংদা তাদুনা লৈরবা তুংগী ৱাশক কয়া অমদা মেদিয়ানা লৌরিবা থৌদাংশিং উৎখি। মহাক্না হায়খি মদুদি মেদিয়ানা স্বাস্চ ভারত অভিয়ানগুম্বা হিরমশিং অসি লৌখিবদা, মীয়ামগী মফমদা য়াম্না থুনা য়ৌবা ঙম্মী। মহাক্না তৌহন্নিংবা ৱাফম কয়া অমা থমখি মদুদি মেদিয়ানা অজাদী কা অমৃত মহোৎসবতা মীয়াম্না হোৎনরিবা নিংতম লান্থেংগী ৭৫শুবা তাঙ্কক থৌরাং তৌদুনা অমসুং থৌরম অসিদা অখন্নবা সপ্লিমেন্ত পুথোক্তুনা থৌদাং কয়া অমা লৌবা য়াই। কেন্দ্রগী ওইবা ৱাফম থম্লদুনা, প্রধান মন্ত্রীনা হায়খি “কন্তেন্ত অসি নিংথৌনি, মসিগী থেংনরকপা অসিনা “কন্তেন্ত অসি কনেক্তনি” হায়না হায়খি। মহাক্না শন্দোক্না তাকখি মদুদি, কনাগুম্বা অমনা ৱাৎত পাদনা লৈবা মতমদা মশা মথন্তা অহোংবা লাক্লি। হায়রিবা অসিনা মেদিয়াদা পীবা মতমদা, ঐখোয়গী পার্লিয়ামেন্ত সিস্তেম অসি চপ মান্নৈ মসিদা পোলিতিক্স য়াওদে, মসিদা পোলিসী লৈতে। মহাক্না মরুওইবা পীখি মদুদি মীচম প্রজানা পার্লিয়ামেন্ত সিস্তেম অসি শম্নরি হায়বা ফাওহনগদবনি। মহাক্না অনৌবা চেনেল অসিদা মায়কৈ অশোমদা চৎনবা হায়রি। হিরম কয়া অমদা ৱা খন্নরিবা পার্লিয়ামেন্তগী সেসন অসিদা প্রধান মন্ত্রীনা হায় নহারোলশিংনা তমগদবা কয়া অমা লৈরি। পার্লিয়ামেন্তগী মেম্বরশিংসু লৈবাক পুম্বনা য়েংলিবা পার্লিয়ামেন্ত মনুংদা হেন্না ফনা থবক চৎথবা অমসুং হেন্না ফনা ৱা তান্ননবা পুক্নিং থৌগৎলি। প্রধান মন্ত্রীনা পনখি মদুদি মসিগী থৌরম অসিদগী ঐখোয়গী নহারোলশিংনা ঐখোয়গী দেমোক্রেতিক ইন্সতিত্যুসন মরমদা হেন্না খঙলে। মসিগা মান্ননা থবক তৌরিবা কমিতীশিংগী মরমদা ই-পাউ য়াম্না ফংবা, লেজিস্তলেতিবকী থবকশিংদা মরুওইবা অমসুং ভারতকী দেমোক্রেসী গী মরমদা হেন্না খঙবা। মহাক্না থৌরমশিং অসি পার্লিয়ামেন্ত তি.ভি.দা দেমোক্রেসীগী মখোঙদগী হৌদুনা পঞ্চায়ৎকী থাক্তগী তৌবা পাম্বা ফোংদোকখি। থৌরম অসিনা ভারতকী দেমোক্রেসীদা অনৌবা ইনর্জী, অনৌবা ৱাখল অমা ফংবা ঙম্লগনি।